Lam kvinne fullførte London Marathon på 16 dager
Å fullføre et maraton er en stor utfordring i seg selv, men enda mer hvis du er lam fra brystet og ned. Etter en rideulykke i 2007 ble Lomas akkurat det, lam i store deler av kroppen. For 16 dager siden startet hun på det 42 kilomenter lange løpet, og tirsdag ble hun den første personen til å fullføre en maraton i en mekanisk dress, melder britiske Daily Mail. Drakten, en Bionic ReWalk dress, som hjulpet Lomas til å fullføre løpet koster over 400.000 kroner.Lomas kom på ideen om å gjennomføre maratonen for et år siden, og har trent siden januar med ulike spesialtreningsutstyr. Det var med hjelp fra familie og venner at hun klarte å samle inn penger til «robotbeinene». Hundrevis hadde samlet seg tirsdag ved målstreken for å se Lomas siste skritt før hun fullførte løpet, støttet av ektemannen Dan Spicer, melder BBC. - Jeg er overlykkelig. Det var tider da jeg spurte meg selv om jeg ville klare dette. Men da jeg startet tok jeg bare hver dag som den kom, og hvert skritt fikk meg et skritt nærmere, forteller hun til DailyMail. Hun forteller at løpet har vært svært vanskelig, både fysisk og mentalt. - Det har vært svært utfordrende, veldig hardt på armene mine, og veldig vanskelig mentalt fordi jeg ikke kan føle beina mine.Flere har reagert på at Lomas har blitt nektet medalje. Grunnen til det er ifølge arrangørene at hun ikke fullførte maratonen på samme dag, slik som de 36.000 andre deltakerne. Derfor hadde blant annet Jacqui Rose møtt opp for å donere bort sin egen medalje til Lomas. - Hun har illustrert hva jeg trodde London Marathon handlet om. Medaljen viser at du har fullført løpet og gått gjennom all smerten, så at hun ikke har rett på medalje er latterlig, forteller hun til avisen. Den mekaniske drakten er designet av israelske Amit Goffer, og gjør folk med lammelse fra livet og ned i stand til å stå, gå og bestige trapper gjennom bevegelsesdetektorer og et høyteknologisk datasystem. Når hun flytter balansen, utløser drakten den responsen som leddene ville tatt for å gå videre, og på den måten kan ut ta ett og ett skritt.
Med hjelp av et par robotbein klarte lamme Claire Lomas (32) å fullføre London Marathon på 16 dager til stor applaus.